হিরন ভাইর সাথে কবে কখন কিভাবে পরিচয় এবং সেই থেকে ঘনিষ্টতা। মধূর সম্পর্ক থেকে মিষ্টি মধূর- মধূরিমা। এরপর বাড়তে থাকে দূরত্ব। সেই দূরত্ব থেকেই যেন সবকিছু দূরে ঠেলে দিয়ে পৃথিবী হতে হাজারো মান- অভিমানে নিজেকে আড়াল করে নিয়েছেন হিরন ভাই। এটা ব্যক্তি শওকত হোসেন হিরনের সাথে ব্যক্তিগত সম্পর্কের কথা বললাম। এ রকম একজন দক্ষ উদার রাজনীতিবিদ বা অহিংস্র নি:হংকার অন্যান্য সাংগঠনিক যোগ্যতা সম্পন্ন ব্যক্তির সার্বিক চরিত্র বিশ্লেষন করা আমার মত ক্ষুদ্র সংবাদকর্মীর পক্ষে সম্ভব নয়। রাজনীতির রাজা হিসাবে গড়ে উঠতে শুরু করা হিরনের মেয়র হিসাবে নগর ভবন বা প্রতিষ্টান পরিচালনায় যোগ্যতা বা মেধা, মনন, প্রজ্ঞা, যোগ্যতা ও দক্ষতার বিশ্লেষন করতে হলে বিশাল আকারে একটি বই প্রকাশ করা প্রয়োজন। জননেতা জনাব শওকত হোসেন হিরন মানুষ হিসাবে কেমন ছিলেন, মেয়র কিংবা উপজেলা চেয়ারম্যান হিসাবে তার ভূমিকার কথা মায়ের কাছে মাসী বাড়ির গল্পের মতই মনে হবে। তাই কাছের মানুষটির সাথে দূরত্ব সৃষ্ঠি হওয়ার পর তিনি যে দূরেই চলে গেলেন সেই মনবেদনা ভূলতে পারছি না।